
KĖDAINIŲ RAJONO SAVIVALDYBĖS TARYBA

SPRENDIMAS
DĖL PRITARIMO KĖDAINIŲ RAJONO SAVIVALDYBEI PASIRAŠYTI LIETUVOS RESPUBLIKOS KULTŪROS MINISTERIJOS INICIJUOJAMĄ SUSITARIMĄ „DĖL MENO IR DIZAINO VIEŠOSIOSE ERDVĖSE“ 

[bookmark: _GoBack]2022 m. spalio 28 d. Nr. TS-279
Kėdainiai

Vadovaudamasi Lietuvos Respublikos vietos savivaldos įstatymo 20 straipsnio 2 dalies 12 punktu ir Lietuvos Respublikos kultūros ministerijos 2022 m. rugsėjo 27 d. raštu Nr. S2-1999 „Dėl prisijungimo prie susitarimo dėl meno ir dizaino viešosiose erdvėse“, Kėdainių rajono savivaldybės taryba n u s p r e n d ž i a: 
1. Pritarti Kėdainių rajono savivaldybės susitarimui su Lietuvos Respublikos kultūros ministerija ir kitomis institucijomis (pridedama).
2. Pritarti, kad Kėdainių rajono savivaldybė įgyvendintų susitarimo įsipareigojimus –  planuojant lėšas visuomenės poreikiams skirtų pastatų statybai ir (ar) rekonstravimui, įvertinti poreikį ir galimybę planuoti lėšas specialiai šiems pastatams skirtiems meno ir (ar) dizaino kūriniams sukurti ir (ar) įsigyti.
3. Įgalioti Kėdainių rajono savivaldybės merą Valentiną Tamulį pasirašyti susitarimą su Lietuvos Respublikos kultūros ministerija.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras								         Valentinas Tamulis 			              














[bookmark: bookmark5]SUINTERESUOTOS ŠALYS (šalių pavadinimai)

     SUSITARIMAS
[bookmark: bookmark6]DĖL MENO IR DIZAINO VIEŠOSIOSE ERDVĖSE 

2022 m.              d.
Vilnius

Suinteresuotos šalys ir jų atstovai ir ................................. (toliau – šalys)
įgyvendindamos Aštuonioliktosios Lietuvos Respublikos Vyriausybės programos, kuriai pritarta Lietuvos Respublikos Seimo 2020 m. gruodžio 11 d. nutarimu Nr. XIV-72 „Dėl Aštuonioliktosios Lietuvos Respublikos Vyriausybės programos“, nuostatų įgyvendinimo plano priemonę „Išanalizuoti galimas paskatas ir prievoles investuojant į kultūrą, sukuriant ir įgyvendinant „Procento kultūrai“ schemą, taikomą urbanistinės plėtros projektuose, orientuojantis į visuomenės gyvenimo kokybės gerinimą bei tvarų kultūros išteklių naudojimą“ ir Europos Komisijos inicijuotą Naujojo Europinio Bauhauzo iniciatyvą, kuri skatina kurti ateities gyvenimo būdo ir gyvenamosios aplinkos kokybės vizijas, apjungiant meną, kultūrą, socialinę įtrauktį, mokslą ir technologijas. 
suvokdamos viešosios erdvės reikšmę visuomenės kultūrinei ir socialinei raidai bei gyvenimo kokybei;
siekdamos gerinti viešųjų erdvių kokybę, didinti vertę, kurti viešąsias erdves, išreiškiančias visuomenės kultūrinį identitetą bei atspindinčias kultūrinį ir gamtinį paveldą;
pažymėdamos, kad kokybiška viešoji erdvė turi ženklų teigiamą poveikį ja besinaudojantiems, skatina socialinę sanglaudą, ugdo visuomenės kultūrą ir pilietiškumą. 
atkreipdamos dėmesį, kad meno ir dizaino kūriniai viešose erdvėse didina viešųjų erdvių  vertę, integruoja meną į kasdieninį visuomenės gyvenimą ir atlieka reikšmingą edukacinę funkciją.

s u s i t a r i a:
I SKYRIUS
ŠALIŲ ĮSIPAREIGOJIMAI 

1. Planuojant lėšas visuomenės poreikiams skirtų pastatų statybai ir (ar) rekonstravimui, įvertinti poreikį ir galimybę planuoti lėšas specialiai šiems pastatams, skirtiems meno ir (ar) dizaino kūriniams sukurti ir (ar) įsigyti. 
2. Priėmus sprendimą planuoti lėšas specialiai šiems pastatams skirtų meno ir (ar) dizaino kūrinių sukūrimui ir (ar) įsigijimui užtikrinti, kad projekto vykdytojas: 
2.1. kūrėjų paslaugos arba meno ir (ar) dizaino kūriniai būtų įsigyjami viešo konkurso būdu, sudarant lygias galimybes visiems kūrėjams dalyvauti konkursuose; 
2.2. konkursinius pasiūlymus, meno ir (ar) dizaino kūrinius ar jų projektus vertintų ir profesionaliojo meno vertintojai, būtų įtraukta vietos bendruomenė; 
[bookmark: _Hlk99630243]2.3. konkursams teikiamų meno ir (ar) dizaino kūrinių ar jų projektų išraiškos priemonės nebūtų ribojamos;  
[bookmark: _Hlk100065427]2.4. būtų užtikrintas sukurtų ir (ar) įsigytų meno ir (ar) dizaino kūrinių eksponavimas viešai visuomenei prieinamose erdvėse ir prieinamumas visoms žmonių grupėms.  
 3. Dalyvauti šio susitarimo įgyvendinimą koordinuojančios darbo grupės veikloje skiriant atstovus ir dalinantis gerosios praktikos pavyzdžiais. 
4. Pagal galimybes viešinti gerosios praktikos pavyzdžius.
5. Kultūros ministerija papildomai įsipareigoja: 
 5.1. sudaryti ir koordinuoti susitarimo įgyvendinimo darbo grupę, įtraukiančią susitarimą įgyvendinančias šalis ir socialinius partnerius, bei techniškai ją aptarnauti; 
 5.2. kartu su socialiniais partneriais konsultuoti sutarties šalis ir kitus suinteresuotus asmenis šio susitarimo įgyvendinimo klausimais;
[bookmark: _Hlk96430678] 5.3.  įgyvendinant kultūros paskirties pastatų statybos ir (ar) rekonstravimo projektus, prie kurių įgyvendinimo valstybės biudžeto ar kitų finansavimo šaltinių lėšomis prisideda Kultūros ministerija, užtikrinti, kad projekto vykdytojas numatytų iki 1 % lėšų, nuo pastato statybos ar rekonstravimo sąmatinės vertės, meno ir(ar) dizaino kūrinių sukūrimui ir(ar) įsigijimui.   

[bookmark: bookmark10]                                                                    II SKYRIUS
BAIGIAMOSIOS NUOSTATOS

6. Šis susitarimas pasirašomas lietuvių kalba ......................... egzempliorių, po vieną egzempliorių kiekvienai šaliai.
7. Šis susitarimas galioja naujai pradedamiems įgyvendinti viešosios paskirties pastatų projektams iki 2030 metų.
8. Šis susitarimas gali būti šalių pakeistas ar papildytas papildomais susitarimais.
9. Papildomi susitarimai sudaromi raštu ir yra neatskiriama šio susitarimo dalis.
10. Prie šio susitarimo gali prisijungti kitos institucijos vienašalės deklaracijos pagrindu, kuri teikiama Kultūros ministerijai. 
11. Šis susitarimas įsigalioja, kai jį pasirašo visos šalys.


Suinteresuotos šalys ir jų atstovai                                                                                                   

